รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
วันพุธที่ 18 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
นายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 4 คณะ
วันนี้ (18 มกราคม 2560) เวลา 10.00 น. ณ บริเวณด้านหน้าอาคารสํานักงานปลัดสํานันายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 4 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณคณะบุคคลของภาครัฐและเอกชนที่ได้ร่วมแรงร่วมใจกันมาบริจาคเงินในครั้งนี้ ซึ่งทางรัฐบาลจะได้นําเงินไปช่วยเหลือผู้ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป โดยในวันที่ 26 มกราคม 2560 นี้ พลเอก ประยุทธ์ จันทร์โอชา นายกรัฐมนตรี พร้อมคณะจะเดินทางไปตรวจเยี่ยมและให้กําลังใจพี่น้องประชาชนและมอบเงินช่วยเหลือแก่ผู้ประสบอุทกภัยในพื้นที่ ในส่วนพื้นที่จังหวัดอื่น ๆ นายกรัฐมนตรีจะมอบเงินช่วยเหลือผ่านผู้ว่าราชการจังหวัดเพื่อนําไปมอบต่อให้ตัวแทนผู้เสียชีวิตต่อไป
อย่างไรก็ตาม ในขณะนี้ ทั้ง 3 เหล่าทัพและตํารวจตลอดจนทุกกระทรวงได้ส่งเจ้าหน้าที่ไปช่วยเหลือประชาชนตั้งแต่ประสบภัยน้ําท่วมแล้ว ซึ่งประชาชนในทุกจังหวัดได้รับความช่วยเหลือทันต่อสถานการณ์โดยรัฐบาลกระจายงบประมาณผ่านกระทรวงมหาดไทยไปจังหวัดละ 100 ล้านบาท หากงบประมาณมีการขาดเหลือมากน้อยเพียงใด ทุกจังหวัดสามารถยื่นหนังสือขอเงินช่วยเหลือมายังกองทุนเงินช่วยเหลือผู้ประสบสาธารณภัย สํานักนายกรัฐมนตรีได้ตามระเบียบที่กําหนดไว้ได้
ในส่วนสิ่งของบริจาคจากพี่น้องประชาชนนั้น ได้แจ้งถึงหน่วยงานที่รับผิดชอบอยู่เช่น อสมท. หรือหน่วยงานต่าง ๆ นั้น ให้ดําเนินการจัดส่งสิ่งของบริจาคต่าง ๆ ผ่านบริษัท การบินไทย จํากัด (มหาชน) โดยดําเนินการจัดส่งให้ไม่คิดค่าใช้จ่ายใด ๆ ทั้งสิ้น
ทั้งนี้ รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย อนึ่ง รายนามตัวแทนคณะบุคคลจากองค์กรภาครัฐและและภาคเอกชนที่มาบริจาคฯ จํานวน 4 คณะ มีดังนี้
1. กลุ่มสมาคมอุตสาหกรรมก่อสร้างไทย ในพระบรมราชูปถัมภ์     จํานวนเงิน 1,000,000 บาท
2. กลุ่มสถาบันยุทธศาสตร์เชิงบวกและกลุ่มพากเพียร           จํานวนเงิน  200,000 บาท
3. กลุ่มบริษัท เชอรา ซี – เคียว จํากัด                     จํานวนเงิน   100,000 บาท
4. กลุ่มศิษย์เก่าวิทยาลัยเทคนิคนราธิวาส ปี 2527             จํานวนเงิน    20,000 บาท
สรุปยอดเงินที่คณะบุคคลขององค์กรภาครัฐและเอกชนที่บริจาคช่วยเหลือผู้ประสบอุทกภัยภาคใต้จํานวน 4 คณะ ยอดเงินรวม 1,330,000 บาท
*************************************
กลุ่มประชาสัมพันธ์และเผยแพร่ สํานักโฆษก